માતા પછી કુટુંબમાં કોઈ વ્યક્તિ હોય કે જેની સાથે ઈમોશનલી ભાઈ જોડાયેલો હોય તો તે બહેન છે. ઘણા એવા કિસ્સા જોવા મળે છે કે બહેન પોતાના ભાઈને આર્થિક, સામાજિક અને તમામ વિકટ પરિસ્થિતિમાં ઢાલ બનીને હૂંફ આપતી હોય છે. તેવી જ રીતે ભાઈ પણ બહેન માટે કોઇ પણ હદ સુધી જવા તત્પર હોય છે. સમગ્ર જીવન દરમિયાન ભાઈબહેન એકબીજાને મદદ માટે તત્પર રહેતાં હોય છે. ભાભી અને નણંદના સંબંધો હંમેશાં મધુર જ હોય જરૂરી નથી છતાં ભાઈને કારણે બહેન બધું ચલાવી લેતી હોય છે તો બીજીબાજુ ભાઈ પણ બહેન સામે જોઈને બનેવીની બધી ગુસ્તાખી ચલાવે છે.